GiliGold/VAD_KnessetCorpus huggingface dataset:
בוריס סידלקובסקי: זו לא היתה הכוונה שלי לפגוע בך או במישהו אחר.
בוריס סידלקובסקי: פשוט ההרגשה של אנשים בקרית שמונה, אני בטוח גם בדימונה, שלא מקבלים טיפול מעובדי עמידר.
בוריס סידלקובסקי: תאמין לי, גם אני אומר לאנשים, כשפונים אלי אנשים ומבקשים עזרה אז אני עוזר בוודאי, כי אני יודע שיש בעיה עם השפה אז אני עוזר בתרגום ושולחים לעמידר מטעם האנשים, לא ממני באות התלונות אלא מטעם האנשים דיירי עמידר.
בוריס סידלקובסקי: ובוודאי אני גם מבקש, אל תבואו לעמידר פעם, פעמיים, שלוש פעמים, תשלחו מכתב רשום.
בוריס סידלקובסקי: ככה אפשר לקבל תשובה.
בוריס סידלקובסקי: ככה אפשר להבין שאתם באמת פניתם.
בוריס סידלקובסקי: כי כל רכז איזור יכול להגיד אני לא ראיתי אותו, אני לא יודע על מה מדובר.
בוריס סידלקובסקי: מה שאתה אמרת, רק שמונה תלונות הגיעו לעמידר.
בוריס סידלקובסקי: כי זה לא נכון, תסתכל מה הולך בעמידר בקריית שמונה.
אריה מאור: רק תגידי להם ברוסית, שזו לא חובה להתלונן.
בוריס סידלקובסקי: אני אציג את אחד המקרים שפנו אליי לפני מספר ימים, בחור שקיבל דירת עמידר, הוא לא רשום, הוא ככה בא אליי, אני אעביר לך את שמו, בחור שמקבל קיצבת נכות מביטוח לאומי וקיבל דירת עמידר וקיבל את הדירה בדצמבר 2007.
בוריס סידלקובסקי: עד היום אין לו חשמל.
בוריס סידלקובסקי: עד היום לא חיברו לו חשמל.
בוריס סידלקובסקי: למה, כי בא בודק מחברת החשמל ורואה שהארון חשמל שלו מפורק.
בוריס סידלקובסקי: וככה כתוב בדו"ח שכתב הבודק.
בוריס סידלקובסקי: הוא פנה לעמידר, אמרו כן כן כן, אתה צריך לשלם עכשיו על הפנייה השנייה של חברת חשמל ארבע מאות שבעים שקל.
בוריס סידלקובסקי: התקשרתי לעמידר, ביקשתי לעזור לבחור, אמרו הוא צריך לשלם ארבע מאות שבעים שקל.
אריה מאור: דוקטור, חבל על הזמן.
אריה מאור: רק תיתן לי את השם, אני אטפל בזה.
בוריס סידלקובסקי: אריה, אני חושב שבערים שעמידר מחזיקה את הדירות, אולי כדאי להקים צוות היגוי, עם חבר מועצת העיר, נציגים מהדיירים שגרים בחברת עמידר, נציג חברת עמידר, וככה לטפל ביחד בכל הבעיות הקיימות.
בוריס סידלקובסקי: לשבת אולי פעם בחודש, אם יש פניות אני יכול לבקש מהאנשים לפנות אליי.
אריה מאור: אתה בטח מכיר את גברת תקווה קאופמן, שהיא בחורה רצינית ביותר, היא יושבת בקריית שמונה, ערה לכל הבעיות בקריית שמונה.
אריה מאור: אני אגיד לה שאתה הצעת את זה.
אריה מאור: אני חושב שהיא סוברנית לעשות את זה יחד אתכם והיא תשמח.
אריה מאור: אנחנו פתוחים לשמוע את רחשי הלב של הדיירים.
אריה מאור: זה הכל.
אריה מאור: אם אתה חושב שזה דבר טוב, אז בבקשה.
אריה מאור: אני חושב שעובדי עמידר, תקווה בתור מנהלת היום בקריית שמונה היא גם תדע את בעיות עמידר, ככה אולי היא תדע מה לטפל ואיך לסדר את העבודה.
סופה לנדבר: אריה, איך אתם מפקחים על בעיות של הסניפים, על פניות שמגיעות לסניפים?
אריה מאור: יש לנו בחברת עמידר, מנהלת בכירה העומדת בראש מחלקת תלונות הציבור בחברה.
אריה מאור: כל תלונת ציבור שמגיעה קודם כל היא נבדקת בסניף המקומי.
אריה מאור: קוראים לה ריקי קאופמן, היא יושבת בתל אביב, אישה מאוד נחמדה, אני חשבתי להזמין אותה לפה אבל אמרתי נחוס על זמנה.
אריה מאור: מכל מקום הכל נעשה אצלנו ברקורד, כל תלונה שמתקבלת עוקבים אחריה, לפחות אלה שמתקבלות במרכז אצלנו.
אריה מאור: יש לנו דיווח לכל דבר והיא כפופה ישירות למנכ"ל.
בוריס סידלקובסקי: אני אתן לכם עוד שם, מלניק איגור, שפרינצק 321 דירה 10.
בוריס סידלקובסקי: דיברו כאן על נזילות מתקרה ומגג, אני לא כתבתי כאן במצגת מה ששלחנו לכאן, יש עוד אחת, אגרנוב אולגה, שגרה בדירת עמידר וגם יש לה נזילה מהגג וכבר המצב בדירה קטסטרופלי.
בוריס סידלקובסקי: המשש יוסף 6/34.
בוריס סידלקובסקי: ואריה, עוד פעם, האנשים שפה ברשימה, יש לי כאן את התלונות, ותאמין לי, אני יכול להביא הרבה יותר ממה שיש לי כאן.
סופה לנדבר: אריה, כמה זמן אתה תצטרך כדי לענות לנו על כל פנייה ופנייה?
אריה מאור: לגבי דימונה תנו לנו עד סוף החודש.
אריה מאור: לגבי זה, כל אחד זה תלונה?
בוריס סידלקובסקי: זו לא תלונה, זו בקשה לטיפול.
גלינה ז'ורבלוב: (דבריה מתורגמים מרוסית) יש לנו בעיה גדולה, מדובר בבניין בן 40 שנה בעל ארבע קומות עם שלושים ושתיים דירות, כאשר שמונים אחוז מהבניין מאוייש ע"י עולי ברית המועצות בני שבעים פלוס.
גלינה ז'ורבלוב: הדיירים גרים ארבע עשרה שנה בממוצע ועמידר אף פעם לא שיפצה את הדירות.
גלינה ז'ורבלוב: יש נזילות בכל הדירות, מהתקרה וגם מהקירות.
גלינה ז'ורבלוב: יש עובש ופטרת על הקירות, התקרה נופלת חתיכות חתיכות.
גלינה ז'ורבלוב: צנרת חלודה ומים חלודים.
גלינה ז'ורבלוב: ליד הבניין במלחמת לבנון השנייה נפלו שלוש קטיושות.
גלינה ז'ורבלוב: התנתק החשמל מהבניין.
גלינה ז'ורבלוב: עפו תריסים וחלונות בכל הבניין.
גלינה ז'ורבלוב: הדלתות קיבלו הטייה.
אריה מאור: מלחמת לבנון טופלה, אין לנו שום תלונה יותר על מלחמת לבנון.
אריה מאור: זה לא קשור בכלל.
גלינה ז'ורבלוב: זה טופל ושופץ, אבל אצלי עפו התריסים והחלונות מההדף של הטיל.
גלינה ז'ורבלוב: הנזקים שופצו, ע"י קבלן שעשה את העבודה מאוד מהר.
גלינה ז'ורבלוב: אבל למרות ששיפצו, עדיין יש ליקויים.
גלינה ז'ורבלוב: יש בחדר הבטחון סדק מאוד גדול בקיר, מלא חורים.
גלינה ז'ורבלוב: וגם הרצפה אצלי בדירה מחוררת.
סופה לנדבר: מה שצריכים לעשות בבניין הזה, זה לשלוח מבקר לבדוק מה נשאר.
סופה לנדבר: אם שיפצו ונשארו ליקויים והליקויים האלה נשארו מהמלחמה אז אני חושבת שמיותר להגיד שזה גרוע ביותר.
סופה לנדבר: נכון שהם פנו ונכון שהם קיבלו את השירות.
סופה לנדבר: אבל אם נתנו שירות שהוא לא שירות ויש המון ליקויים שנשארו מהמלחמה הזאת, צריכים לשפץ ולתקן ולתת לנו תשובה כמה שיותר מהר.
גלינה ז'ורבלוב: היא אומרת שהבית עצמו נוטה הצידה, בגלל הרעידות ובגלל שהבניין ישן.
גלינה ז'ורבלוב: יש צורך בחיזוק חיצוני.
סופה לנדבר: בגלל שהבניין ישן הוא עבר זעזוע.
גלינה ז'ורבלוב: היא אומרת שכל הבניין מחורר ורק מצד אחד לפני שבוע סתמו את החורים וצבעו רק צד אחד של הבניין.
אריה מאור: בצורה פשוטה וחד משמעית, יש משרד האוצר במדינת ישראל, יש שם מס רכוש.
אריה מאור: מס רכוש הוא זה שנותן מנדט מה לעשות.
אריה מאור: אנחנו לא מוסמכים לעשות אפילו בורג אחד יותר.
אריה מאור: זה מה שתוקצבנו, וזה מה שעשינו.
אריה מאור: אנחנו עשינו את זה בשם מס רכוש, לא בשמנו בכלל.
אריה מאור: אגב בהזדמנות זו אני רוצה להגיד שמס רכוש על עבודות שאנחנו עשינו טרם שילמו לנו, ככה שעשינו את זה על חשבוננו.
סופה לנדבר: בסדר, מס רכוש.
גלינה ז'ורבלוב: היא אומרת שהבניין הוא סכנה כפי שהוא.
אריה מאור: אם הבניין הוא בסכנה, צריך שמהנדס העיר יבדוק את הבניין ואם הוא יחליט שהבניין הזה לא ראוי למגורים הוא יוציא על זה מכתב ואנחנו נדע מה לעשות.
אריה מאור: אני לא רוצה להגיד לך מה אני חושב על מס רכוש.
אריה מאור: אתה יודע מה אנחנו עברנו.
סופה לנדבר: אני מבינה שגם אתה וגם כל הנציגים שנמצאים היום מבינים שהמצב הוא לא כל כך בסדר.
סופה לנדבר: אני שואלת אותך, אנחנו כועדת פניות ציבור מה אנחנו עושים?
סופה לנדבר: אנחנו לא רוצים להעביר את זה על בוריס, אנחנו רוצים לטפל בבניין הזה לבד.
אורה חריש: מישהו צריך לפנות למהנדס העיר ולראות שהבניין לא ראוי.
אריה מאור: אני לא יודע אם התיאור של הגברת הוא תיאור הנדסי אותנטי.
אריה מאור: יושב פה דוקטור, לפעמים בא בנאדם ואומר שיש לו מישהו אבל זה לא מה שיש.
אריה מאור: שמהנדס העיר יצא ויתן דיאגנוזה.
בוריס סידלקובסקי: אני מסרתי לך את המכתב, ביקשתי מהדיירים לכתוב מכתב.
בוריס סידלקובסקי: אבל בוא נגיד ככה, קודם כל מהנדס העיר לא יכול לבדוק בניין שבבעלות עמידר.
אריה מאור: הוא יכול, הוא האדם היחידי מבחינת החוק שיכול להחליט ולקבוע שבניין לא ראוי למגורים.
אריה מאור: אין אף אחד אחר.
בוריס סידלקובסקי: בחברת עמידר אין מהנדס שיכול לבדוק את המצב?
אריה מאור: לא, זה תפקידו של מהנדס העיר.
אורה חריש: הרשות צריכה לבוא ולהודיע שיש בית מסוכן, ואז מוציאים עליו צו בית מסוכן, צריך לדאוג לדיירים, צריך לדאוג לתיקון הבית, לחיזוק או להריסה או למה שצריך.
אורה חריש: אבל זה צריך לבוא מהרשות.
אריה מאור: אגב, אני רוצה להגיד שמאחר ואנחנו די ערים לסוגיות כאלה, יש בעיות בקריית שמונה, לא בבית שלה.
אריה מאור: יש בעיות עם חדרי בטחון, שהמשרד ער לזה.
אריה מאור: אבל על הבניין הזה לא שמעתי אף פעם, אני חושב שאפילו ראיתי את הבניין הזה, אין שום בעיות שם של סכנה.
אריה מאור: אבל צריך לפנות למהנדס העיר שיבדוק.
סופה לנדבר: אתם רוצים שאנחנו כועדה ניסע לקריית שמונה לבדוק את זה או אתם רוצים שאנחנו נפנה בשם הדיירים?
אריה מאור: יושב פה סגן ראש העיר.
בוריס סידלקובסקי: לא, אני חבר מועצת העיר.
סופה לנדבר: אני לא רוצה עכשיו להעביר את זה.
סופה לנדבר: אני היום בתור יושבת ראש ועדת פניות ציבור אפנה למהנדס העיר.
סופה לנדבר: אני לא רוצה לזרוק את הדיירים שהגיעו לכאן.
אריה מאור: אני רוצה ברשותך לענות על חלק מהדברים שאני רואה פה.
אריה מאור: לא כל הבעיות שמצוינות פה הן נמצאות בסל התיקונים של חוק זכויות הדייר הציבורי.
אריה מאור: מה שלא כלול אנחנו לא נוכל לטפל.
אריה מאור: אני כבר אומר, כדי שמישהו לא ייצא מפה ויחשוב שמחר הולכים לטפל לו בליקויים בדלתות וחלונות, שמחר הולכים לטפל לו בעכירות במי הברז, שמחר הולכים לטפל לו בכלים סניטריים.
אריה מאור: התשובה היא לא.
אריה מאור: ואני אומר את זה כי אין לי מנדט לטפל בזה.
סופה לנדבר: זה לא כל כך נעים, ותאמינו לי שלהתערב בסיפור הזה פי כמה זה עוד פחות נעים מאשר אתם מתארים לעצמכם.
סופה לנדבר: אני מבקשת ממך, בגלל שהם איחרו, לא מרצונם, תציגי עוד פעם את הדברים שאתם מסוגלים לעשות.
דפנה: לפני שאת מתחילה, תרשי לי לומר שממה שאני קוראת הקריטריונים שלכם בסל התיקונים כן כוללים החלפה של כלים סניטריים.
אריה מאור: לא.
אריה מאור: תסתכלי טוב, רק באיכלוס חוזר.
סופה לנדבר: אם דייר גר בתוך דירה יותר מעשר שנים, חברת עמידר או חברה אחרת צריכה לשפץ לו את הדירה?
אורה חריש: יש סל פריטים, שבהתאם לחוק משפצים.
אורה חריש: יש סל רגיל ויש סל חריגים.
אורה חריש: הסל הרגיל זה דלתות, חלונות, טפול ביציבות ובדלת כניסה.
אורה חריש: מה שבחריגים אז הם צריכים לפנות, להגיש את כל החומר, עם כל המסמכים הרלוונטיים.
אורה חריש: אם הם עומדים בקריטריונים של הוועדה אז אנחנו מביאים אותם לועדה ודנים בסל.
אורה חריש: אם לא אז לא.
אורה חריש: אבל הוא צריך לעמוד בקריטריונים, הדייר עצמו צריך לעמוד בקריטריונים.
אורה חריש: ויש גם קריטריונים של חריגים.
אריה מאור: חברת הכנסת לנדבר, יש לי פה סט אחד, מה שכתוב פה, הטור הימני, זה מה שמגיע לפי חוק זכויות הדייר.
אריה מאור: אם אתם רוצים את זה, מוגש לכם, בבקשה.
דיירת: (תרגום)
דיירת: יש יחס מאוד לא טוב בסניף עמידר בקריית שמונה.
דיירת: מתייחסים שם לכאילו נדבנים.
דיירת: מתייחסים לכמו זבובים שרוצים להתנער.
אריה מאור: אני רק יכול להגיד שצר לי לשמוע את זה מכיוון שאנחנו חייבים לתת את השירות הכי טוב באדיבות ובנועם, ולהתייחס לכל אדם כדייר ולכבד אותו.
אריה מאור: אז אני מתנצל בשם מי שמתייחס לא בסדר, אני אהיה בקריית שמונה ואני גם את זה אנסה לתקן.
סופה לנדבר: הם אומרים שבהתחלה, בזמן שנפגעו הבניינים שהם גרים בהם הם הגיעו לעמידר ובעמידר אמרו להם אנחנו משמשים עבורכם גם מס רכוש.
סופה לנדבר: כאשר עבר זמן ואנחנו אומרים שהליקויים נשארו אותם ליקויים אומרים עכשיו תלכו למס רכוש.
אריה מאור: חברת עמידר קיבלה על עצמה על פי בקשת מדינת ישראל להיות שליחי המדינה לשפץ את כל הדירות ואת כל מוסדות הציבור בצפון הארץ.
אריה מאור: אנחנו קיבלנו על עצמנו, אנחנו היינו שליחים של מס רכוש.
אריה מאור: מה שמס רכוש אמרו לנו לעשות, בא שמאי, אמר תעשה את זה, את זה ואת זה, זה נכתב, זה מה שעשינו.
אריה מאור: מה שלא נכתב אין לנו מנדט לעשות.
נטליה קבטני: אני גרה בשכונת בעולי הגרדום, בית 29/2, במשך שש עשרה שנה בדירה הזאת עם אימי בת תשעים וחמש, ובמשך הזמן הזה אמרו לי כל הזמן, שאנשים שצריכים לשפץ אפילו מטבח או מה שמשתמשים.
נטליה קבטני: עד עכשיו לא עשו לנו את השיפוצים, לא צבע, ולא שום דבר.
אורה חריש: פניתם בכתב?
נטליה קבטני: אנחנו כתבנו.
נטליה קבטני: כאשר זורמים מים בבית שימוש או במטבח הם באו, עשו את התיקון מהר מהר וזהו.
נטליה קבטני: אבל זה לא שיפוץ, זה ככה זמני, קוסמטי.
נטליה קבטני: את השיפוץ כמו שצריך אף פעם לא עשו.
נטליה קבטני: לא צבע, לא דלתות.
נטליה קבטני: הדלת פלדלת לא הולכת ביחד עם הקיר וגם הרצפה נשברה, גם הכיור ישן, ותריסים לא בסדר.
נטליה קבטני: הקירות רטובים, ועם פטריות בטח, שחורים.
נטליה קבטני: ואני הייתי רוצה שיעשו, אם יש אפשרות, משהו.
אריה מאור: גב' נטליה קבטני, יבקרו אצלך בדירה לבדוק את הליקויים.
אריה מאור: אני לא יכול להגיד מה יעשו אבל לפחות מישהו יסתכל ואני אקבל דיווח על הדבר הזה.
אווה גניפל: אני גרה ברח' שפרינצק 24/12.
אווה גניפל: לפני שש שנים השכנה שמעליה שיפצה את הדירה.
אווה גניפל: גם השכנה עמידר וגם היא עמידר.
אווה גניפל: היא שיפצה את האמבטיה, שמה קרמיקה חדשה, והתקרה אצלה התחילה לנזול.
אווה גניפל: בקיר המשותף בין האמבטיה לחדר מתחיל גם כן להירטב.
אווה גניפל: היא לא כתבה, פנו למשרד השיכון איזו עמותה ואמרו לה שזרקו את המכתב בעמידר.
אווה גניפל: זרקו את הפניה שלה.
אווה גניפל: הם באים לא כשמבטיחים.
אווה גניפל: שש שנים הסיפור נמשך.
אווה גניפל: היא אומרת שעשו שיפוץ אצל השכנה, תיקנו משהו.
אווה גניפל: הטענה שלה שמגיעים לבדוק אבל לא פותרים את הבעיה.
אורה חריש: אנחנו נעקוב גם אחרי כל הפניות ונבדוק מה קורה מה טופל, ומה לא יטופל.
אורה חריש: אנחנו בכל מקרה גם בודקים תמיד את חברת עמידר שבאמת היא עומדת בכללים ובהתאם לחוק, ונעקוב אחרי כל הפניות.
אורה חריש: רק מה שאני מציעה זה שאם חברת הכנסת מסיירת בדירות עמידר אולי כדאי תמיד שנציג עמידר יתלווה אליה כדי לראות מקרוב את התלונות ואת הבעיות.
אורה חריש: זה הרבה יותר יעזור.
סופה לנדבר: בסיכום הדברים אני אסירת תודה שבאתם, אני גם רוצה להגיד שאנשים טרחו והגיעו מקריית שמונה ומדימונה.
סופה לנדבר: אני חושבת שטוב תעשו בעמידר ובמשרד השיכון אם תחליטו לפרסם את כל החוקים ששייכים לאחזקת הבניינים והדירות כדי שכל אזרח יידע, וגם תתרגמו את זה לרוסית ולאמהרית, בגלל שאזרח צריך לדעת מה הזכויות שלו ומה החובות שלו, אז יכול להיות שחלק מהדברים הייתם יכולים להוריד מהישיבה הזאת אילו דיירים היו יודעים.
אורה חריש: אנחנו נבדוק את הנושא.
סופה לנדבר: דבר שני אני חושבת שצריכים לתלות שלט בעמידר שכל הפניות צריכות להיות בכתב, זה יכול למנוע אי נעימות.
סופה לנדבר: ואני גם אשתדל לפנות לדיירים שגרים בדירות ציבוריות כדי שיהיו מסוגלים גם לשמור על צורת הפנייה.
סופה לנדבר: אני אפנה אליהם, ואני חושבת שצריכים לתלות שלט בכל חברות ובכל הסניפים של עמידר וכל החברות שבעצם שייכות למשרד השיכון על כך שפנייה צריכה להיות בכתב.
סופה לנדבר: אני רוצה לקבל ממך אריה מה התאריכים, אני הבנתי שבדימונה אתם תצליחו לעשות את זה תוך חודש מרץ ואז אנחנו נקבל העתק, פירוט הטיפול מה נעשה ומתי נעשה ובאיזו כתובת ובאיזו דירה.
סופה לנדבר: ובקריית שמונה, מה התהליך של הזמן שאתה צריך?
סופה לנדבר: עד אמצע אפריל אתם תצליחו?
בוריס סידלקובסקי: אריה, פשוט מה שברשימה, עוד פעם, זה רק ארבעים דיירים שפנו.
בוריס סידלקובסקי: אני אגיד לך שיש יתר.
אורה חריש: תגיד לאנשים לפנות.
סופה לנדבר: בוריס, אנחנו מחליטים, אנחנו לא יכולים לטפל באנשים שלא פנו אלינו.
אריה מאור: עם כל הכבוד, זה לא חובה להתלונן.
אריה מאור: יש תלונות, אנחנו נבדוק את התלונות שקיבלנו.
אריה מאור: תנו לנו להתייחס למה שקיבלנו.
אריה מאור: אם נצליח להתגבר על זה, הכל במסגרת האפשרויות והחוק, נמשיך הלאה.
אריה מאור: בואו נבחן את עצמנו.
סופה לנדבר: אני גם אפנה למנכ"ל עמידר בבקשה להנחות את הסניפים של עמידר לאסור את חתימת החוזה לפני שדייר לא היה בדירה ולא ראה את המצב של הדירה.
סופה לנדבר: אני חושבת שזה לא הגון כלפי דיירים שנכנסים.
אריה מאור: אני לא חושב שהנוהל הזה מתקיים.
אריה מאור: יכול להיות שמישהו לא מבין נכון.
אריה מאור: תשמעי, שני יהודים מדברים, במיוחד כשהם לא מבינים אחד את השני, אבל זה לא ראוי אפילו שבקשה כזו תצא מיושבת ראש הוועדה, כי זה לא מתקיים בשום פנים ואופן.
אריה מאור: מה, אנחנו פה הולכים עם אקדחים לאנשים, זה לא יעלה על הדעת.
אריה מאור: ואם זה קרה אז זה לא טוב.
אריה מאור: אבל זה לא סטנדרט.
סופה לנדבר: אריה, אני רוצה שזה לא יקרה להבא.
סופה לנדבר: ואם לא קרו דברים אז אני חושבת שהגברת ששייכת לקטגוריה של אנשים מאוד מכובדים במדינת ישראל.
סופה לנדבר: ניצולי השואה אינם משקרים.
אריה מאור: אני מקבל על עצמי לעשות אצלנו בחברה את מה שצריך כדי שזה לא יקרה, איזה ריענון.
אריה מאור: אבל אני מאוד אשמח, כי זה נושא שלא עלה אף פעם.
אריה מאור: אז מכבוד החברה אני מבקש.
סופה לנדבר: בסדר, אני מקבלת את זה, כדי לשמור על הכבוד של החברה, אני מקבלת את הדברים.
סופה לנדבר: אני צריכה לעשות את זה בכתב?
סופה לנדבר: אני רוצה שבעצם בעמידר ישקלו, בסניפים שיש שם אוכלוסיה.
אריה מאור: תעשי את זה איך שאת רוצה, אני לא מתערב בזה, אין לי מנדט.
סופה לנדבר: משרד השיכון, תקחו את זה בחשבון שבסניפים שהם גדולים צריכים לתת טיפול והסבר, לפחות פעם אחת בשבועיים אבל צריך להיות טיפול לאנשים האלה בשפה שהם מבינים.
בוריס סידלקובסקי: בקריית שמונה היו בהתנדבות אנשים שהיו מתרגמים.
בוריס סידלקובסקי: אחר כך פתאום אמרו לא, אנחנו לא צריכים את זה.
בוריס סידלקובסקי: בעמידר.
בוריס סידלקובסקי: אנחנו לא צריכים מתנדבים האלה.
בוריס סידלקובסקי: לא ביקשנו בכסף, בהתנדבות, מוכנים בהתנדבות.
סופה לנדבר: בחברת עמידר צריכים לשקול, אם אין כספים למשרות, אני יודעת שבעמיגור כמעט בכל סניף יש דוברי רוסית, אז צריכים לשקול איך לצאת מהסיטואציה.
בוריס סידלקובסקי: ויש פתרון גם לזה.
בוריס סידלקובסקי: היום משרד הקליטה מוכן לשלם לפחות חצי ממשכורת של עובד, לקחת עובד גם בחצי משרה, משרד הקליטה משלם חצי מהמשרה, עד עשר שנים בארץ.
סופה לנדבר: דבר אחרון שאני רוצה לעשות, אני פונה למהנדס העיר של העיר קריית שמונה שיגיע למקום הזה, יבדוק באיזה מצב נמצא הבניין הזה וייתן לי בכתב את המצב של הבניין והאם הוא מסוכן ואם לא, ואם הוא מסוכן לחיים אנחנו כבר נשקול את הדברים שאנחנו נעשה כצעדים הבאים.
סופה לנדבר: תודה רבה שבאתם, תודה על הסבלנות וסליחה על אי הנעימות, אני מבינה שכולנו משרתים את הציבור וכולנו מנסים לעשות את זה טוב.
סופה לנדבר: אנחנו החלטנו לא לתת מנוחה ואנחנו לא ניתן מנוחה לוועדה הבין משרדית עד שאנחנו לא נראה שיש זכיין למכרז.
סופה לנדבר: אני מאוד מודאגת מההופעה של שר הבריאות, או שהשר לא מעודכן או שהשר לא יודע על מה הוא דיבר במליאת הכנסת, אני הגשתי הצעה רגילה לסדר היום וסיפרתי על בית החולים, לא רציתי לתקוף את השר, אבל לא יתכן ששר אומר דבר אחד וכאן אנחנו שומעים דברים אחרים ובגלל זה אני רוצה לשמוע מה קרה מהישיבה האחרונה ועד היום, מה נעשה בזמן הזה, האם המכתב לחברות כבר יצא.
אודי שושן: היום הוצאנו מכתב למשתתפי ה-RFI שבו נתנו את תשובות ועדת המכרזים לגבי מודל הפעלת השירותים הפרטיים בבית החולים, לגבי המכשירים, לגבי התב"ע וביקשנו את ההתייחסות שלהם תוך שבועיים, עד 23 במרץ ביקשנו לקבל תשובה האם בתנאים האלה הם מוכנים להמשיך בתהליך שקבעה ועדת המכרזים, נחכה לקבל את התשובות, אחרי שנקבל את התשובות ועדת המכרזים תתכנס ותקבל החלטה.
סופה לנדבר: מה יש במכתב?
אודי שושן: המכתב מתייחס להסכמת ועדת המכרזים להפעלת שירותים פרטיים בבית החולים, היא קבעה באיזה עיקרון, היא נותנת תשובה לגבי המכשירים המתקדמים, היא אומרת למשל שלא יהיה MRI אבל כן יהיו מכשירים אחרים, היא מדברת על התב"ע, זה פחות או יותר ההתייחסות ואנחנו מחכים לקבל תשובה מהפונים ב-RFI.
סופה לנדבר: למה לא יהיו מכשירים מתקדמים, איך אפשר לבנות בית חולים בלי MRI.
מיקי דור: אפשר לבנות בית חולים, דחינו על הסף את הטענה, יש הרבה בתי חולים מעולים שאין להם MRI, אבל אני הייתי יותר פרקטי, אנחנו כרגע לא יכולים לתת מפני שאנחנו מוגבלים על ידי חוק, אבל עד שבית החולים יפעל בעוד שלוש או חמש שנים סביר להניח שלא תהיה הגבלה למספר מכשירי MRI ואני חושב שהנושא הזה יפתר מעצמו.
צבי צילקר: בואו נאמר שהיום יצאה החלטה, הממשלה החליטה להקים בית חולים, יודעים מי הזוכה, זה אומר שלתושבי אשדוד בעוד שלוש שנים יהיה בית חולים.
צבי צילקר: אני חוזר לכיוון שאני התחלתי בו ואני אנמק.
צבי צילקר: יש לנו בעיה של החכרת הקרקע, אני פניתי ב-2 למרץ, אחרי כל הישיבות, אני רוצה לומר שלישיבות האלה יש חשיבות עצומה, יצטרכו להתקדם כל שבועיים צעד, לא יעזור לאף אחד, לא יעזור גם לראש העיר.
צבי צילקר: ברגע שאנשים מבינים שכל שבועיים הם צריכים להגיש דו"ח התקדמות, תהיה התקדמות ולכן אני בעד הישיבות האלה.
צבי צילקר: פניתי לשר הבינוי והשיכון שהוא גם ראש מינהל מקרקעי ישראל, אמרתי לו שעיריית אשדוד רוצה לחכור קרקע לבית חולים בדיוק כמו שהיא עשתה למכללות ולאוניברסיטה, כמו שהיא עשתה את זה עם חדר המיון, כמו שהיא עשתה את זה עם בריאות הנפש, כמו שאנחנו יודעים לעשות את זה.
צבי צילקר: קיבלנו ב-4.3, רונן כהן חתם על המכתב, ניתן להחכיר לעיריה.
צבי צילקר: אני לא רוצה לרמות אף אחד, אם נחכיר את זה לעיריה, אמנם Back to back למי זוכה ואני כתבתי בפירוש, הדרך הפשוטה היא החכרת הקרקע לעיריה לצורך הקמת בית החולים ללא אלמנטים מסחריים, שלא יגידו מסחר ויעכבו את העניינים.
צבי צילקר: כשירצו מסחר ישלמו עבור זה.
צבי צילקר: העיריה תחכור את הקרקע Back to back למי שהמדינה תחליט שהוא יבנה את בית החולים, אבל קודם כל נגמור תהליך של חודשיים שלושה, אני רוצה עכשיו להרוויח את הזמן הזה.
צבי צילקר: אנחנו לא מתכוונים, אני אפילו לא הבאתי את זה למועצת העיריה, כי הכוונה היא בדיוק שיכינו את חוזה החכירה, תוך חודשיים מי שיזכה בזה יהיה לו חוזה חכירה ולא נתחיל בעוד חודשיים להכין חוזה חכירה, זאת הכוונה.
צבי צילקר: ואין טעם שהעיריה תחזיק חצי שנה קרקע ואחרי זה תרוץ למשרד הפנים ותחליט למי לתת ובאיזה תנאים ואיך לעשות את זה.
צבי צילקר: אז יש את התשובות, יש את הפניה, יש את החתימה, ניתן להחכיר לעיריה.
צבי צילקר: בוודאי שניתן להחכיר למי שמשרד הבריאות חפץ ביקרו והאוצר חפץ ביקרם.
צבי צילקר: פניתי במקביל אליכם, לפרופ' יאיר שפירא, לד"ר אברהם אופק ולמשה בירן, בהמשך לישיבה שהתקיימה פה, אני קורא, מתן מענה חיובי לפניה בלוח זמנים קצר עשוי לסייע לקבלת ההחלטות הסופיות בקשר לאופן הקמת בית החולים וללוח הזמנים בענין זה.
צבי צילקר: כמו כן להזכירכם, ב-RFI העליתם אפשרות לחבור יחד להקמת בית החולים ובכך לקצר את התהליך.
צבי צילקר: שניים כבר ענו, אחד ענה בכתב, ד"ר אופק, הוא אמר, אני מוכן לקבל את התנאים שאומרים 75% רפואה ציבורית על פי כל דין ו-25% רפואה פרטית.
צבי צילקר: תשובה אחת כבר יש.
צבי צילקר: יש לי גם תשובה של פרופ' יאיר שפירא, הוא כותב, טרם קיבלנו הפניה הצפויה ממר גיל שבתאי, זה היה ב-9 לחודש, אך מובן שעם קבלתה נשיב עליה ללא דיחוי.
צבי צילקר: אכן, כפי שציינת, הועלתה אפשרות ששלושת הגופים שהשיבו ל-RFI יחברו יחד לגוף אחד שיקים את בית החולים, אפשרות זאת בעינה עומדת ונשמח אם תקויים הידברות בין השלושה המציעים על מנת לקדם הענין.
צבי צילקר: יש לנו תשובה אחת חיובית ויש נכונות מעוד אחד, מהשלישי עוד לא קיבלנו.
צבי צילקר: עכשיו אני חוזר לענייני ואני חושב שזה חשוב מאוד כדי שכולם יבינו.
צבי צילקר: יש לנו פה את הפרוגרמה, לפי מידות ולפי שטחים.
צבי צילקר: אדמיניסטרציה ישנה, בעוד שלושה חודשים רפואה וישועה פותחת את שעריה, בנין בן תשע קומות, ארבע למטה על פי ההוראות האחרונות של מפקדת פיקוד העורף וחמש קומות למעלה והציפוי החיצוני בעיצומו, הם הבטיחו לפתוח את זה ביולי, יוני יולי, אני לוקח חודשיים רזרבה, באוגוסט.
צבי צילקר: אדמיניסטרציה זה לא מינהלה ראשית, מנגנון, שירותי עזר מינהליים, שער ראשי, בשביל זה לא צריך להיות גאון, אפשר מחר בבוקר להיכנס, ולנצל את ה-1,300 מטר הראשונים.
צבי צילקר: מיון וקבלה.
צבי צילקר: זה חדר מיון, זה 1,500 מטר.
צבי צילקר: כל מה שקשור לאיבחון ורישוי, אני לא מדבר על ניתוחים, אני לא מדבר על מעבדות, אבל משק אספקה ותחזוקה שזה 3,500 מטר, זה בנין שאפשר מחר בבוקר לעשות בו מתוך ה-19,750 נטו, 10,000 נטו יכולים להיכנס מיד לבנין הקיים.
צבי צילקר: לא צריך לחכות לכל הפרוצדורה.
צבי צילקר: חלק מהמחלקות, זה משרד הבריאות יחליט, אפשר להתחיל באוגוסט או בספטמבר כבר בחדר המיון הזה.
צבי צילקר: אם צריך ילדים, אני יודע שיולדות זה בעיה, ניתוחי לב אתם לא רוצים, אבל חלק מהדברים אפשר להתחיל מחר בבוקר ולא להגיד לנו שיש זוכה ובעוד שלוש שנים תזכו לבית חולים.
צבי צילקר: בית החולים יכול השנה להתחיל לפעול, יש את המטראז', יש את הציוד שאתם קבעתם שהוא יהיה ובאוגוסט אפשר.
צבי צילקר: אני רוצה להיות פרקטי, אם כבר נפלה החלטה ויש הסכמה של משרד הבריאות, בואו ננצל חלק, חצי מבנה ונעשה מה שצריך לעשות.
צבי צילקר: אדמיניסטרציה ומשק ואספקה אפשר לעשות בכל בנין משרדים כמעט, אני מגזים אני יודע, אבל אני אומר שאפשר כבר לנצל את זה כי המבנה הזה מיועד להיות חדר מיון מהמדרגה הטובה ביותר שיש היום במדינת ישראל, רק שניתן לזה את הסיכוי.
סופה לנדבר: גיל, אתם התייחסתם לכך שהחברות והמשתתפים ב-RFI יכולים להתאחד?
גיל שבתאי: אנחנו לא יודעים שהם יכולים להתאחד, רוצים להתאחד, מבקשים להתאחד, בינתיים לא קיבלנו על זה שום הודעה.
גיל שבתאי: מדברים על זה בוועדה אבל אני מעולם לא קיבלתי שום דבר רשמי בענין הזה.
סופה לנדבר: פניתם אליהם לקבל נייר רשמי?
גיל שבתאי: לא, אני לא צריך לפנות אליהם בענין הזה כדי לראות אם הם יכולים להתאחד או לא יכולים להתאחד, זה בכלל לא משנה, מספיק שאחד מהם מסכים ואפשר יהיה להגיע איתו להסכמה על הקמת בית החולים בתנאים שוועדת המכרזים תקבע, מבחינתנו זה מספק, אנחנו לא מחפשים את האיחוד.
גיל שבתאי: יכול להיות שהוועדה תחליט לעשות מכרז ואז יש תחרות עם שלושה מציעים או ארבעה מציעים או יותר, הדברים האלה כרגע הם באי ידיעה ובאי וודאות.
גיל שבתאי: לאחר שנקבל את ההתייחסות של הפונים הוועדה תחליט.
543: מה ההתקדמות שעשינו מהפגישה האחרונה עד הפגישה הנוכחית, מה התקדמנו מבחינת האוצר?
גיל שבתאי: אנחנו השבנו היום לפונים ב-RFI לגבי התנאים של ועדת המרכזים לשירותי הרפואה הפרטיים,
גיל שבתאי: לגבי המיכשור ועוד כמה נושאים.
גיל שבתאי: אנחנו מבקשים מהם לקבל תגובה עד 23 במרץ לגבי ההתייחסות והאם בתנאים האלה הם מתכוונים ומעוניינים עדיין להמשיך בתהליך שתנהל אותו ועדת המכרזים לקראת הקמת בית החולים, ברגע שנקבל את ההתייחסות,
543: אם הם יגידו שכן אז מתקדמים הלאה.
גיל שבתאי: יש כבר מסלולים, נצטרך לשבת בוועדה ולקבל החלטה.
גיל שבתאי: לתת לכם תשובה עכשיו איזה הליך אנחנו ננהל, אם ננהל הליך מכרזי או הליך אחר, הכל פתוח.
סופה לנדבר: אם הכל פתוח אז אנחנו מתחילים את הסיפור מהתחלה אחרי שישים יום.
גיל שבתאי: אני אומר שכל האפשרויות פתוחות.
צבי צילקר: אנחנו צריכים להתיישב שוב בעוד שבועיים, זה ה-24 לחודש, ואז ב-23 אנחנו נקבל תשובות.
צבי צילקר: בעוד שבועיים זה ה-24 לחודש שזה יום אחד אחרי ה-23.
סופה לנדבר: אנחנו נעשה את זה ב-25.
צבי צילקר: קטונתי מלתת לכם עצות, תעשו משחק סימולציה, תשבו ביניכם, שעה אחת תבזבזו, מה קורה לפי החוק אם רק אחד אומר כן והשאר אומרים לא, האם הוא זכה.
צבי צילקר: אתם יכולים ב-25 לבוא ולתת תשובות.
צבי צילקר: אם כולם חוברים יחד אז צאו לדרך.
גיל שבתאי: אני לא יודע לגבי לוחות הזמנים האלה.
גיל שבתאי: אין ספק שאחרי שנקבל את ההתייחסות של הפונים ב-RFI הוועדה תשב ותקבל החלטה.
צבי צילקר: אתה לא יודע לעשות משחק סימולציה?
גיל שבתאי: אני יודע לעשות כל מה שהוועדה צריכה לעשות, אני עכשיו לא יודע איזה הליך אני מתכוון לעשות ואיזה דיון אני מתכוון לעשות בוועדת המכרזים.
גיל שבתאי: ועדת המכרזים היא ועדה סטטוטורית והיא דנה באופן בלתי תלוי, היא תעשה מה שהיא צריכה לעשות כדי לקבל את ההחלטה הטובה ביותר וזה מה שהיא תעשה.
גיל שבתאי: זאת האחריות שלה, זה התפקיד שלה ואת זה היא תעשה.
סופה לנדבר: אני שואלת את החברות, היום יצא המכתב, עד ה-25 לחודש אתם תתייחסו למכתב שתקבלו?
גיל שבתאי: אני לא יודע אם אנחנו נספיק עד ה-25 לקיים את הדיונים ולקבל את ההחלטות.
גיל שבתאי: אנחנו נשב ונקבל את ההחלטה הטובה ביותר.
גיל שבתאי: אתם רוצים לקבוע דיון ב-25, אני אשמח לבוא ואשמח להגיד מה עשינו, אבל בכל מקרה הדיונים ימוצו ויהיה דיון ענייני ללא לחץ של לוחות זמנים.
גיל שבתאי: אנחנו נעשה את תפקידנו בצורה הטובה ביותר.
שלומית אבינח: במידה והתשובות שלהם יגיעו לפני התאריך.
גיל שבתאי: אני לא יודע, ברגע שנקבל הוועדה תתכנס.